Rikunarita-ORG/Wikinium huggingface dataset:
# एमेरिटस

**एमेरिटस** (महिला: **एमेरिटा**), हिन्दी में **अवकाशप्राप्त/प्रतिष्ठित** एक विशेषण है जिसका उपयोग एक सेवानिवृत्त कुर्सी, प्रोफेसर, पादरी, बिशप, पोप, निदेशक, राष्ट्रपति, प्रधान मंत्री, रब्बी, सम्राट, या अन्य व्यक्ति को नामित करने के लिए किया जाता है जिन्हें " एक मानद पदवी के रूप में धारण किए गए अंतिम पद के पदनाम को बनाए रखने की अनुमति दी गई है।"

कुछ मामलों में, यह पद स्वचालित रूप से उन सभी व्यक्तियों को प्रदान किया जाता है जो किसी दिए गए रैंक पर सेवानिवृत्त होते हैं, लेकिन अन्य में, यह सेवानिवृत्ति पर चुनिंदा रूप से प्रदान की जाने वाली विशिष्ट सेवा का चिह्न बना रहता है। इसका उपयोग तब भी किया जाता है जब किसी पेशे में प्रतिष्ठित व्यक्ति सेवानिवृत्त हो जाता है या पद को सौंप देता है, जिससे उसके पूर्व रैंक को उनके शीर्षक में बनाए रखा जा सकता है, उदाहरण के लिए, "प्रोफेसर एमेरिटस"। एमेरिटस शब्द का अर्थ जरूरी नहीं है कि एक व्यक्ति ने अपनी पिछली स्थिति के सभी कर्तव्यों को छोड़ दिया है, और वे उनमें से कुछ का प्रयोग करना जारी रख सकते हैं।

## सन्दर्भ
# पेलियोसीन युग

टाइटैनोआइडीस, पेलियोसीन युग का एक विलुप्त स्तनधारी प्राणी
**पेलियोसीन युग** (Paleocene epoch), जिसे **पुरानूतन युग** भी कहते हैं, पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 6.6 करोड़ वर्ष पहले आरम्भ हुआ और 5.6 करोड़ वर्ष पहले तक चला। यह पेलियोजीन कल्प (Paleogene) और नूतनजीवी महाकल्प (Cenozoic) का सर्वप्रथम युग था। इस से पहले मध्यजीवी महाकल्प (Mesozoic) के अंतिम कल्प, चाकमय कल्प (Cretaceous), चल रहा था। पेलियोसीन युग के अंत होने पर इयोसीन युग (Eocene) आरम्भ हुआ। पेलोयोजीन कल्प ( तथा पेलोयोसीन युग) और चाकमय कल्प की समय-सीमा पर क्रीटेशस-पैलियोजीन विलुप्ति घटना हुई जिसमें डायनासौर समेत पृथ्वी की बहुत-सी जीव जातियाँ मारी गई और स्तनधारियों को उभरने का अवसर मिला।

## इन्हें भी देखें

* भूवैज्ञानिक युग
* पेलियोजीन कल्प
* इयोसीन युग
* क्रीटेशस-पैलियोजीन विलुप्ति घटना

## सन्दर्भ
# ओलिगोसीन युग

माक्राउचेनिया, ओलिगोसीन युग का एक विलुप्त स्तनधारी प्राणी
**ओलिगोसीन युग** (Oligocene epoch) पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 3.39 करोड़ वर्ष पहले आरम्भ हुआ और 2.3 करोड़ वर्ष पहले तक चला। यह पेलियोजीन कल्प (Paleogene) का भाग था। इस से पहले इयोसीन युग (Eocene) था और इसके बाद पेलियोजीन कल्प समाप्त हुआ और नियोजीन कल्प (Neogene) का पहला युग, मध्यनूतन युग (Miocene), शुरु हुआ।

## इन्हें भी देखें

* भूवैज्ञानिक युग
* पेलियोजीन कल्प
* इयोसीन युग

## सन्दर्भ
# मध्यनूतन युग

**मध्यनूतन युग** (Miocene epoch) पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 2.303 करोड़ वर्ष पहले आरम्भ हुआ और 53.33 लाख वर्ष पहले तक चला। यह नियोजीन कल्प (Neogene) का आरम्भिक युग था। इस से पहले पेलियोजीन कल्प (Paleogene) का ओलिगोसीन युग (Oligocene) था और इसके बाद अतिनूतन युग (Pliocene), शुरु हुआ। मध्यनूतन युग के शैलसमूह पृथ्वी पर बिखरे हुए पाए जाते हैं, जिनसे यह विदित होता है कि ये किसी बड़े जलसमूह या समुद्र में नहीं बने हैं, अपितु छोटी छोटी झीलों में इनका निक्षेपण हुआ है। इसका मुख्य कारण पृथ्वी के धरातल का शनै: शनै: ऊँचा होना है। यूरोप में ऐल्पस् और एशिया में हिमालय के प्रकट हो जाने से, वहाँ का जलसमूह या तो सूख गया था, या छोटी छोटी झीलों में परिवर्तित हो गया, जिसके फलस्वरूप इस कल्प के शैलसमूहों का समस्तरक्रम (homotaxis) केवल उनमें पाए जानेवाले जीवाश्मों के द्वारा हो सकता है।

## मध्यनूतन कल्प के जीव एवं वनस्पतियाँ

यद्यपि इस समय का जलवायु शीतोष्ण था, फिर भी कुछ पौधों, जैसे सीनामोमम (Cinnamomum), के कहीं कहीं पर मिलने से यह मालूम होता है कि जलवायु समशीतोष्ण भी था। इस कल्प की वनस्पति में बाँज़, एल्म (elm), भुर्ज (birch), बीच (beech), ऐल्डर (alder), होली (holly), आइवी (ivy) आदि मुख्य थे। अकेशरुकी में प्रवाल और एकाइनॉड विशेष रूप से उल्लेखनीय हैं। मध्यनूतन कल्प के फॉसिलों में स्तनधारियों की संख्या अत्यधिक थी। इनमें सूँड़वाले जीव, जैसे मैस्टोडॉन तथा डाइनोथेरियम भी थे। घोड़ों का विकास चरम सीमा पर पहुँच चुका था।

## विस्तार एवं कालविभाजन

मध्यनूतन कल्प के शैलसमूह यूरोप, एशिया, ऑस्टे्रलिया, न्यूज़ीलैंड, उत्तरी एवं दक्षिणी अमरीका, मेक्सिको और उत्तरी अफ्रीका में पाए जाते हैं। समय के अनुसार इनका वर्गीकरण पाँच अवधियों में किया जाता है। भारत में कल्प अक्षारजलीय निक्षेप से, जो शिवालिक प्रणाली के अंतर्गत हैं, निरूपित होता है। इस युग की शिलाएँ सिंध, बलुचिस्तान, कश्मीर, पंजाब, हिमाचल, प्रदेश एवं असम में स्थित हैं। सिंध में गजशैल समूह, बलूचिस्तान में बुग्ती शैलस्तर, कश्मीर और पंजाब में मरी श्रेणी, शिमला में दगशाई और कसौली श्रेणी तथा असम में सूर्मा श्रेणी इसी कल्प के शैलस्तर हैं। इस युग के आरंभ में आग्नेय उद्भेदन भी हुए, जिनके उदाहरण भारत के उत्तरपश्चिमी भागों में मिलते हैं।

## इन्हें भी देखें

* भूवैज्ञानिक युग
* नियोजीन कल्प (Neogene)
* पेलियोजीन कल्प (Paleogene)
* ओलिगोसीन युग (Oligocene)

## बाहरी कड़ियाँ

* PBS Deep Time: Miocene
* UCMP Berkeley Miocene Epoch Page

## सन्दर्भ
# नूतनतम युग

**होलोसीन ईपॉक** या नूतनतम युग (Holocene /ˈhɒlɵsiːn/) भूवैज्ञानिक युग है जो अत्यंतनूतन युग के पश्चात आरम्भ हुआ। वर्तमान युग होलोसीन ईपॉक ही है। मौजूदा ईपॉक का नाम होलोसीन ईपॉक है, जो 11700 साल पहले शुरू हुआ था। इस होलोसीन ईपॉक (युग) को तीन अलग-अलग कालों में बांटा गया है- अपर, मिडल और लोअर। इनमें तीसरे यानी लोअर काल को मेघालयन नाम दिया गया है।

## इन्हें भी देखें

* प्लाइस्टोसीन
* जुरैसिक कल्प

## सन्दर्भ

## बाहरी कड़ियाँ

* पृथ्वी का इतिहास
* होलोसीन ईपॉक
# चौपाये

| चतुष्पाद सामयिक शृंखला: Late Devonian–Present, 367.5–0 मिलियन वर्ष
PreЄ

Є
O
S
D
C
P
T
J
K
Pg
N
 |
| --- |
|  |
| कुछ आधुनिक चतुष्पाद, ऊपर-बाएँ से दक्षिणावर्त मण्डूक, होआतज़िन (पक्षी), स्किंक, चूहा |
| वैज्ञानिक वर्गीकरण |
| जगत: | प्राणी |
| संघ: | रज्जुकी |
| उपसंघ: | कशेरुकी |
| अधःसंघ: | हनुमुखी |
| अधिवर्ग: | **चतुष्पाद** गुडरिच, १९३० |
| उपसमूह |
| * Batrachomorpha
* Reptiliomorpha
 |

**चतुष्पाद** उन प्राणियों का महावर्ग है जो पृथ्वी पर चार पैरों पर चलने वाले सर्वप्रथम कशेरुकी प्राणियों के वंशज हैं। इसमें सारे वर्तमान और विलुप्त उभयचर, सरीसृप, स्तनधारी, पक्षी और कुछ विलुप्त मछलियाँ शामिल हैं। यह सभी आज से लगभग ३९ करोड़ वर्ष पूर्व पृथ्वी के डिवोनी कल्प में उत्पन्न हुई कुछ समुद्री लोब-फ़िन मछलियों से क्रम-विकसित हुए थे। चौपाये सब से पहले कब समुद्र से निकल कर ज़मीन पर फैलने लगे, इस बात को लेकर अनुसंधान व बहस जीवाश्मशास्त्रियों में जारी है।

हालांकि वर्तमान में अधिकतर चौपाई जातियाँ धरती पर रहती हैं, पृथ्वी की पहली चौपाई जातियाँ सभी समुद्री थीं। उभयचर अभी-भी अर्ध-जलीय जीवन व्यतीत करते हैं और उनका आरम्भ पूर्णतः जल में रहने वाले मछली-रूपी बच्चें से होता है। लगभग ३४ करोड़ वर्ष पूर्व ऐम्नीओट उत्पन्न हुये, जिनके शिशुओं का पोषण अंडों में या मादा के गर्भ में होता है। इन ऐम्नीओटों के वंशजों ने पानी में अंडे छोड़ने-वाले उभयचरों की अधिकतर जातियों को विलुप्त कर दिया हालांकि कुछ वर्तमान में भी अस्तित्व में हैं। आगे चलकर यह ऐम्नीओट भी दो मुख्य शाखाओं में बंट गये। एक शाखा में छिपकलियाँ, डायनासोर, पक्षी और उनके सम्बन्धी उत्पन्न हुए, जबकि दूसरी शाखा में स्तनधारी और उनके अब-विलुप्त सम्बन्धी विकसित हुए। जहाँ मछलियों में क्रम-विकास से चार-पाऊँ बनकर चौपाये बने थे, वहीं सर्प जैसे कुछ चौपायों में क्रम-विकास से ही यह पाऊँ ग़ायब हो गये। कुछ ऐसे भी चौपाये थे जो वापस समुद्री जीवन में चले गये, जिनमें ह्वेल शामिल है। फिर-भी जीववैज्ञानिक दृष्टि से चौपायों के सभी वंशज चौपाये ही समझे जाते हैं, चाहें उनके पाँव हो या नहीं और चाहे वे समुद्र में रहें या धरती पर।

## इन्हें भी देखें

* सार्कोप्टरिजियाए (लोब-फ़िन मछलियाँ)
* ऐम्नीओट
* क्रम-विकास (इवोल्यूशन)

## सन्दर्भ
# कृन्तक दाँत

*इसी नाम के प्राणियों के जीववैज्ञानिक गण पर जानकारी के लिए कृन्तक का लेख देखें*

| *कृन्तक दाँत Incisor* |
| --- |
|  दाई तरफ़ के निचले दाँत, ऊपर से दृश्य |
|  दाई ओर से दाँतो का दृश्य |
| विवरण |
| लातिनी | *dens incisivus* |
| अभिज्ञापक |
| ग्रे |
p.1115 |
| चिकित्सा विषय शीर्षक | *A14.549.167.860.425* |
| टी ए |
A05.1.03.004 |
| एफ़ एम ए |
12823 |
| शरीररचना परिभाषिकी |

**कृन्तक दाँत** (incisor teeth) कई स्तनधारियों के मुँह में आगे की ओर उपस्थित दाँत होते हैं। मानवों में इनका प्रयोग आगे से खाने के टुकड़ों को पकड़ने व काटने के लिये करा जाता है। कुत्तों, बिल्लियों, बाघों में यह छोटे होते हैं और इनकी बजाए रदनक (canine) बड़े होते हैं। हाथियों में कृन्तक दाँत बहुत बड़े और चाप (आर्क) में मुड़े हुए होते हैं और हाथियों की एक बड़ी पहचान हैं। चूहों जैसे:- कृन्तक (rodent) प्राणियों में यह दाँत उभरे हुए होते हैं और कुतरने के काम आते हैं - इन प्राणियों के जीववैज्ञानिक गण का हिन्दी नाम ही इन्हीं दाँतों पर रखा गया है।

## इन्हें भी देखें

* दाढ़
* दाँत

## सन्दर्भ
# खरहारूपी

**खरहारूपी** या **लैगोमॉर्फा** (अंग्रेज़ी: Lagomorpha) एक वर्गीकीय गण हैं, जिसके दो जीवित कुल हैं: खरहादृष्ट (खरहा और ख़रगोश) और *ऑख्टोदृष्ट* (पिका)। इस गण के नाम की व्युत्पत्ति प्राचीन यूनानी lagos (λαγώς, लेगोस "खरहा") +morphē (μορφή, "रूप") से हुई। खरहारूपी की लगभग 87 जातियाँ हैं, जिसमें लगभग 29 पिका की जातियाँ, 28 ख़रगोश और कपासपुच्छ की जातियाँ और 30 खरहा की जातियाँ शामिल हैं।
# स्वच्छंद यौन संबंध

एक साथ कई मूर्तियाँ जिनसे यह पता चलता है कि ज़ूलू राजा स्वच्छंद यौन संबंध के रोग से पीड़ित है।
**स्वच्छंद यौन संबंध** यौन संबंध का वह रूप है जिसमें संभोग के लिए अपने साथियों के चयन में बिलकुल खुला रवय्या अपनाया जाता है। इसमें एक व्यक्ति द्वारा एक से अधिक व्यक्तियों से संभोग किया जाता है। कई सभ्यताओं में इसे एक नैतिक समस्या के रूप में देखा जाता है। अनेक सभ्यताओं में स्वच्छंद यौन संबंध के उदाहरण के रूप में एक रात का साथ और इसकी प्रायिकता को देखा जाता है।

विभिन्न सभ्यताओं में यौन संबंध के अंतर्गत शामिल होने वाले व्यवहारों को लेकर भिन्न राय मिलती है। एक ही समाज में स्त्री और पुरुष एवं विभिन्न सामाजिक स्तर के व्यक्तियों या वर्गों या जातियों के व्यक्तियों के लिए भी स्वच्छंद यौन संबंध के मानकों में अंतर मिलता है। नारीवादी पारम्परिक रूप से उल्लेखनीय दुहरे नैतिक सिद्धांतों का हवाला देती आई हैं कि किस प्रकार से पुरुषों और स्त्रियों के स्वच्छंद यौन संबंध को समाज तय करता है। ऐतिहासिक रूप से जहाँ ऐसे सम्बंधों में शामिल महिला को *वेश्या*, *रखेल*, आदि कहा गया है जबकि इस संबंध में शामिल पुरुष को *खिलाड़ी*, *व्यभिचारी* और *प्रेमालापी* कहा गया है। २००५ में किए गए एक अध्ययन में स्वच्छंद यौन संबंध में शामिल पुरुषों और स्त्रियों के प्रति समाज का रवय्या एक जैसा पाया गया था।

स्वच्छंद यौन संबंध कई जानवरों की प्रजातियों में पाया गया है।

## सन्दर्भ
# सार्वत्रिक वितरण

*ओर्सिनस ओर्का* और इसका जीव-भौगोलिक क्षेत्र
जीव-भूगोल में, किसी वर्गक (टैक्सोन) के वितरण को, **सार्वत्रिक वितरण** तब कहा जाता है यदि, इसका जीव-भौगोलिक क्षेत्र विश्वव्यापी या विश्व के अधिकतर हिस्सों के उपयुक्त पर्यावासों में हो। उदाहरण के लिए, व्हेल का वितरण, सार्वत्रिक वितरण है, क्योंकि यह दुनिया के लगभग सभी महासागरों में पाई जाती है। अन्य उदाहरणों में मनुष्य, लाइकेन प्रजाति *पार्मेलिया सुलकाटा* और  वंश *माइटिलस* शामिल हैं। सार्वत्रिक वितरण का कारण पर्यावरण सह्य-सीमाओं का व्यापक क्षेत्र, या विकास के लिए आवश्यक समय से अधिक तेजी से हुआ फैलाव हो सकता है।

## इन्हें भी देखें

* तत्रस्थता

## सन्दर्भ